**CSŠ Piešťany, Štefánikova 119, 921 01 Piešťany**

tel. číslo: 033/7621092, mail: css.piestany@gmail.com

webová stránka: http://czspiestany.edupage.org

**Pokyny k zápisu do 1. ročníka**

**Cirkevnej ZŠ sv. Márie Goretti pre školský rok 2020/2021**

Podľa Zákona o výchove a vzdelávaní č. 245/2008 Z. z. § 19 ods. 3 ak dieťa dovŕši do 31. 8. 2020 šesť rokov, je povinnosťou zákonných zástupcov, zapísať dieťa na povinnú školskú dochádzku. Dieťa je potrebné zapísať, aj keď uvažujete o odklade povinnej školskej dochádzky. Na základe rozhodnutia MŠVVaŠ SR zo dňa 26. 3. 2020 zápis do 1. ročníka pre školský rok 2020/2021 budeme organizovať bez osobnej prítomnosti detí a odporučenou elektronickou formou.

**Pokyny pre zákonných zástupcov.**

1. Do 20. 4. 2020 vyplňte dokumentáciu k zápisu, ktorú nájdete na webstránke našej školy [https://czspiestany.edupage.org](https://czspiestany.edupage.org/) v ľavom menu v sekcii Tlačivá ZŠ.

* **Prihláška do ZŠ** – bude odoslaná elektronicky.
* **Dotazník k zápisu do 1. ročníka** – je potrebné vytlačiť a doplniť podpismi ***oboch zákonných zástupcov dieťaťa***. V prípade, že dieťa je zverené do starostlivosti jednému z nich, prosíme, aby ste k posielanej dokumentácii priložili kópiu príslušného súdneho rozhodnutia.
* **Žiadosť o odloženie povinnej školskej dochádzky** – vyplňte, vytlačte a podpíšte, len ak požadujete odloženie povinnej školskej dochádzky.
* **Žiadosť o prijatie do ŠKD** – vyplňte, vytlačte a podpíšte, ak chcete dieťa prihlásiť do školského klubu.

1. V čase od 20. 4. 2020 do 24. 4. 2020 pošlite poštou na adresu školy alebo vložte v obálke do poštovej schránky na budove školy (ul. Štefánikova č. 119):

* Dotazník k zápisu do 1. ročníka – ak je dieťa zverené do starostlivosti, priložte kópiu súdneho rozhodnutia o zverení do výchovy,
* kópiu rodného listu dieťaťa,
* Žiadosť o odloženie povinnej školskej dochádzky – ak máte, priložte aj vyjadrenie CPPPaP a pediatra; ak nemáte, vyjadrenia doručíte do štyroch týždňov od skončenia mimoriadneho prerušenia vyučovania,
* Žiadosť o prijatie do ŠKD,
* doklad o zdravotnom znevýhodnení – ak je dieťa zdravotne znevýhodnené.

V prípade nevyhnutnej potreby je možné formuláre k zápisu (okrem prihlášky, ktorá je len v elektronickej forme) vyzdvihnúť v škole. Dohodnite si vopred termín vyzdvihnutie mailom ([css.pn.zastupca@gmail.com](mailto:css.pn.zastupca@gmail.com)) alebo telefonicky (033/7621092). Požadujeme, aby ste si pre formuláre prišli v ochrannom rúšku a s rukavicami.

Ak máte pochybnosti o školskej spôsobilosti svojho dieťaťa, obráťte sa telefonicky alebo mailom na Centrum pedagogicko-psychologického poradenstva a prevencie v Piešťanoch. Oznam CPPPaP o postupe tu:

**OZNAM Centra pedagogicko-psychologického poradenstva a prevencie**

**E. F. Scherrera 40, Piešťany tel./fax : 033/7743423, 0911 887 745**

**e-mail:cpppappiestany@gmail.com     www.cpppap.webnode.sk**

**Vyšetrenie školskej zrelosti**

 Milí rodičia, zákonní zástupcovia,

v súčasnej mimoriadnej situácii, ktorá vznikla z dôvodu pandémie koronavírusu Vás informujeme o zmenách ohľadom zápisu detí do 1. ročníka ZŠ a posúdenia školskej spôsobilosti.

Na základe zákona č. 56 zo dňa 24.03.2020, ktorým sa dopĺňa zákon 245/2008 bude **zápis do 1. ročníka ZŠ prebiehať v termíne od 15.4. do 30.4.2020 bez účasti detí.** Odporúča sa elektronická forma.

Pripomíname, že podľa zákona č. 245/2008 Z.z. o výchove a vzdelávaní, §19 každé dieťa, ktoré dovŕši do 31.8. daného kalendárneho roka fyzický vek 6 rokov, musí byť zapísané do 1. ročníka ZŠ. V súčasnej situácii sa dieťa nezúčastňuje zápisu, ale rodič, resp. zákonný zástupca je povinný dieťa do školy zapísať.

Ak má rodič pochybnosti o školskej spôsobilosti svojho dieťaťa, môže dieťa absolvovať psychologické vyšetrenie školskej spôsobilosti v našom Centre. Na toto psychologické vyšetrenie svojho dieťaťa môže rodič nahlásiť na našej mail. adrese cpppappiestany@gmail.com .

V predmete mailu prosím uveďte:  **Vyšetrenie školskej zrelosti**

V maili je postačujúce uviesť **telefónny kontakt** **na zákonného zástupcu** za účelom rýchlej a efektívnej komunikáte.

Po obnovení prevádzky nášho zariadenia Vás budeme telefonicky kontaktovať a dohodneme termín na psychologické vyšetrenie.

PhDr. Viera Sakmárová

riaditeľka CPPPaP, v.r.